**AA´s tolv traditioner**

1. *Vort fælles velfærd bør komme først.  Personlig helbredelse afhænger af sammenholdet i AA.*
2. *Når det drejer sig om gruppens anliggender, er der kun èn autoritet - en kærlig Gud - sådan som Han udtrykker sig i vor gruppesamvittighed. Vore ledere er kun betroede tjenere, de bestemmer ikke*
3. *Den eneste betingelse for at blive medlem af AA er et ønske om at  holde op med at drikke.*
4. *Hver gruppe bør være selvstyrende, undtagen i sager som angår andre grupper og AA som helhed.*
5. *Hver gruppe har kun èt hovedformål: at bringe budskabet videre til alkoholikeren, som stadig lider.*
6. *En AA-gruppe bør aldrig yde økonomisk støtte eller låne AA-navnet ud til noget beslægtet formål eller noget fremmed foretagende, for at penge-, ejendoms- og  prestigespørgsmål ikke skal aflede os fra vort egentlige formål.*
7. *Enhver AA-gruppe bør klare sig selv økonomisk og afslå bidrag  udefra.*
8. *Anonyme Alkoholikere bør altid forblive ikke professionelle, men vore servicecentre kan ansætte specialuddannede folk*
9. *AA som sådan bør aldrig organiseres, men vi kan nedsætte arbejdsudvalg eller komiteer, der er direkte  ansvarlige over for dem, de tjener*
10. *AA tager ikke stilling til spørgsmål uden for Fællesskabet. AA-navnet bør derfor aldrig inddrages i offentlige debatter.*
11. *Vor udbredelse af kendskabet til AA er i højere grad baseret på tiltrækning end agitation. Når det gælder presse, radio og tv, bør personlig anonymitet altid bevares.*
12. *Anonymiteten er det åndelige grundlag for alle vore traditioner, der til stadighed minder os om, at princippet går forud for personen.*